Ambient crispat i crits durant la reunió informativa sobre la reforma integral del centre de Salt - El Gerió Digital\nMig miler de veïns van exigir més informació sobre el projecte als tècnics que van ser increpats\nDijous, 1 de juliol de 2010 05:00h\nRicard Pié (esquerra) acompanyat per Josep Maria Vilanova © M. Estarriola\nL'auditori es va omplir amb mig miler de persones © M. Estarriola\nL'alcaldessa, Iolanda Pineda, va intentar calmar els ànims dels veïns © M. Estarriola\nAl llarg de la reunió es van viure moments de tensió © M. Estarriola\nTensió, crits i malestar entre el prop de mig miler de veïns aplegats a l'auditori de la factoria Coma Cros de Salt i els directors de l'equip tècnic de la memòria del Projecte de Transformació Urbana del Centre de Salt en una reunió informativa. Els assistents a l'acte van reclamar amb insistència que s'expliques per part de Josep Maria Vilanova i Ricard Pié quins serien els habitatges afectats pel projecte, petició que aquests no van saber donar resposta. Pié es va defensar assegurant que 'el projecte encara no està redactat i encara falta fer una estimació general de quin nombre d'habitatges podrien estar afectats', va dir davant l'incredulitat dels veïns que no es van conformar amb aquesta explicació i van seguir reclamant més informació al respecte. Per la seva banda Vilanova va comentar que els habitatges que podrien ser objecte d'enderroc serien aquelles finques 'en pitjor estat i la seva rehabilitació des del punt de vista racional sigui difícil de defensar' i va afegir que també podrien estar afectats 'els blocs amb major nombre de pisos buits'.\nLa crispació entre els presents va quedar palès amb la primera intervenció dels veïns de la mà del president de la Plataforma Anti-Aro, Francesc Membrive, el qual es va encarar en primer lloc amb l'alcaldessa de Salt, Iolanda Pineda (PSC), a qui li va fer entrega de l'acte fundacional de la plataforma per demostrar que 'nosaltres també som una entitat del poble' ja que considera que han estat 'ignorats' per la seva part. Seguidament Membrives es va dirigir als directors tècnics per acusar-los de tenir uns 'grans coneixements teòrics' però 'no gaire pràctica'. El president al veure que la seva pregunta seria contestada després de tres intervencions més va decidir abandonar la sala explicant que 'per fer aquí el pallasso no em quedo'.\nAltres membres de la plataforma també van qüestionar la professionalitat de Vilanova i Pié, van posar en dubte la transparència del procés i es van queixar que l'administració no els facilités el conveni signat entre l'Ajuntament de Salt i el Ministeri de l'Habitatge signat el passat 3 de juny.\nD'altra banda, el gerent de Salt 70, Joan Márquez, també va estar en el punt de mira per part del president del grup Gent per Salt, Antoni Rodríguez, el qual li va retreure que cobri '3.000 euros per treballar 22 hores a la setmana' en la gestió d'aquest nou projecte. Aquesta revelació de Rodríguez va encendre encara més els ànims dels presents, els quals es van escandalitzar pel sou del gerent.\nLa reunió també va viure moments surrealistes quan un grup de persones van llençar un petard a l'interior de la sala que, durant uns moments va generar un gran desconcert entre els assistents que no sabien el que havia passat.\nEnfrontaments entre immigrants\nLa tensió també es va fer notar quan el cònsol de Gàmbia, Kassim, va mostrar el seu malestar perquè la informació que al llarg de la reunió s'havia facilitat era només en català. Segons el cònsol caldria crear un punt d'informació on tots els ciutadans poguessin rebre informació personalitzada en la seva llengua. Un segon ciutadà d'origen immigrat va assegurar que els nouvinguts conformen 'el 70% dels residents al centre de Salt' i és per aquest motiu que reclamava més informació al seu col·lectiu. Amdues intervencions van rebre una forta escridassada per part dels assistents i una veïna del municipi va assegurar que els immigrants espanyols són els que 'més han ajudat' en la construcció de la ciutat, ja que hi porten 'molts més anys' que la resta de nouvinguts.\nLa reunió va finalitzar després de dues hores amb el compromís per part de l'alcaldessa de repetir-la en un futur i, fins i tot, traslladar el debat a cada comunitat de veïns afectats en trobades personalitzades.\nJosep Maria Vilanova explica quins podrien ser els habitatges afectats El teu navegador no suporta la reproducció d'àudios.\nEl cònsol de Gàmbia reclama més atenció pels immigrants davant l'escridassada dels veïns autòctons El teu navegador no suporta la reproducció d'àudios.\nUna veïna de Salt defensa la seva posició com immigrant espanyola envers els nouvinguts extrangers El teu navegador no suporta la reproducció d'àudios.\nAlgunes persones van irrompre la reunió llençant un petard a l'interior de l'auditori El teu navegador no suporta la reproducció d'àudios.


Carmen Maura, crítica amb el moviment feminista #MeToo\nLa Comunitat de Madrid ha reconegut la trajectòria artística de la l’actriu amb la Medalla Internacional de les Arts\nper Maes Pla dilluns, 25 de març 2019 - 19:35h | Actualitzat a 25/03/2019 20:06h\nCarmen Maura, crítica amb el moviment #MeToo | Cedida\nEl passat 19 de Març, coincidint amb la celebració del Dia del Pare, l’actriu Carmen Maura va rebre, de mans del President de la Comunitat de Madrid, Ángel Garrido, la Medalla Internacional de les Arts per la seva trajectòria artística fora d’Espanya.\nDurant el discurs i els agraïments, Carmen Maura va aprofitar per mostrar-se una vegada més, en contra del moviment #MeToo, que va néixer a Hollywood després de les acusacions que li van fer al productor de cinema, Harvey Weinstein, per abús sexual.\nCarmen Maura: «Estic cansada de tant #MeToo»\nEn el discurs posterior a l’entrega del reconeixement, l’actriu va voler homenatjar als homes: «Em donen molta tendresa últimament», per després reconèixer que està «una mica cansada de tant #MeToo».\nMaura explicava al públic assistent que ella es considera «una dona que ha lluitat veritablement per fer el que volia i perquè la nostra situació fos millor», i a més, amb un to crític, advertia: «Crec que moltes de les joves d’ara no es poden ni imaginar com era la situació de la dona abans que arribés la democràcia».\n— Comunidad de Madrid (@ComunidadMadrid) 19 de març de 2019\nCal recordar que no és la primera vegada que l’artista es posiciona en contra d’aquest moviment i assegurant que no es creu a la meitat d’actrius que han reconegut passar per una situació d’aquest tipus. I és que l’actriu ja ho ha fet en diverses ocasions com fa unes setmanes en una entrevista concedida a ‘XL Semanal’, on assegurava que: «S’està abusant tant del tema que els homes s’estan acollonint d’una manera increïble».\n'La Golondrina', la seva última obra\nTot i que fa poc temps mostrava la seva preocupació perquè feia molt de temps que no es pujava als escenaris, la veterana actriu és tema d’actualitat altre cop, ja que es troba interpretant el paper d’una professora de música juntament amb l’actor Féix Gómez, en l’obra ‘La Golondria’.\nTambé pots llegir: Carmen Maura posa en dubte el #MeToo: «No em crec ni a la meitat de les que diuen que les han violat»\nUna obra de teatre que està rebent bones crítiques, algunes provinents del món de l’espectacle, com és el popular presentador, Jorge Javier Vázquez, qui reconeixia el bon paper de l’actriu en el seu blog a la revista ‘Lecturas’: «Que de què va ‘La golondrina’? D’amor. De silencis. De les coses que deixem de dir-nos. Del penediment i de l’esperança també. Carmen Maura i Félix Gómez estan superbs».\nL’actriu nascuda a Madrid, als seus 73 anys és reconeguda tant dins com fora del seu país. I és que durant tota la seva llarga trajectòria professional ha aconseguit un ampli palmarès, on figuren grans reconeixements com: quatre premis Goya, un César, dues Conchas de Plata o la Medalla d’Or de l’Acadèmia de Cinema.\nUna dona sense pèls a la llengua\nCarmen Maura no només és popular pels seus papers damunt dels escenaris, sinó que també es caracteritza per dir les coses tal com les pensa. I és que l’actriu, sigui quan concedeix una entrevista o quan proclama algun discurs, sempre es mostra de manera convincent amb els seus ideals i sense pèls a la llengua.\nÉs el cas per exemple, del seu pas pel programa presentat per Pablo Motos, ‘El Hormiguero’, on va ser preguntada per les pròximes eleccions espanyoles, i no va dubtar en criticar als polítics espanyols, dels quals va dir que el seu nivell «era baixíssim», i ho va argumentar dient que: «Em sembla que són uns mal educats impressionants. Tot consisteix a posar a parir al del davant perquè, en comptes d’assumir els seus errors, es dediquen a atacar als altres».\nEl mateix to que va utilitzar per parlar de Pedro Almodóvar, el director de cinema amb qui va aconseguir tants èxits. I és que tot i reconèixer que han passat èpoques en les quals no han tingut cap mena de relació, Maura admetia en el mateix programa que tenia moltes ganes de veure ‘Dolor y Gloria’, l’última pel·lícula del director. «Ara Pedro i jo no tenim tracte i intento no parlar sobre ell. De fet, alguna vegada ho he fet i s’ha enfadat. A vegades, li dona importància a coses, a les quals jo no li dono», va aclarir l’actriu.\nTambé pots llegir: Carmen Maura carrega contra els polítics i proposa retallar-los el salari\nEl fosc passat de Jorge Javier: «Bevíem, ens drogàvem i ens tocàvem»\nEl Hormiguero Pablo Motos Jorge Javier Vázquez


Girona.- El canvi climàtic i el Brexit, són dos dels principals eixos del segon Girocamping Pro, el Congrés Professional del turisme i càmping, que se celebrarà dimecres 25 de setembre, a l’Auditori-Palau de Congressos de Girona . El Congrés, organitzat per l’Associació de Càmpings de Girona, està adreçat als professionals del món del càmping i del turisme en general i Es comptarà amb 27 empreses participants, que se situaran al hall de l’Auditori. Hi haurà un espai gastronòmic i es duran a terme activitats de networking.\nDurant la jornada s’han previst diverses ponències sobre el canvi climàtic i el Brexit . Aquests són dos elements claus que portaran al sector a reformular les temporades turístiques.\nEl programa del congrés també inclou la presentació del primer esborrany del Llibre Blanc del Càmping a Catalunya, que ha de dibuixar l’actualitat i cap on vol i ha d’evolucionar el sector.\nL’assistència al Congrés és oberta a tothom i gratuïta, només cal portar l’acreditació impresa que es pot descarregar en el següent enllaç: https://campingsingirona.com/girocampingPRO/


Félix Crespo: “Ribó ha convertit als socialistes en marionetes del tripartit” – Noticies en Valencià de València Castelló i Alacant\n18 julio, 2017 vlcseo 165 Views 0 Comments\nVan accedir a la prohibició d’aparcament en el carril bus, van tolerar el despropòsit de la doble circulació en Baró de Càrcer, van permetre la construcció de l’anelle ciclista de manera improvisada, han tancat els ulls davant les retallades i la modificació de línies de l’EMT, i ara, per molt que senyora Menguzzato vulga mostrar discrepàncies amb Grezzi, van a acabar fent el que vulga i diga Ribó.\nEl regidor del Grup Popular, Félix Crespo, ha considerat avui “bochornoso” l’enfrontament obert entre els regidors responsables de Mobilitat i Protecció Ciutadana, Giuseppe Grezi i Anaïs Menguzzato. Una nova guerra interna en el tripartit les conseqüències del qual “lamentablement estem pagant els valencians.”\nCrespo ha lamentat que les lluites internes pel poder en el tripartit estiguen produint un perjudici als veïns de València. “Mentre s’acusen mútuament d’incompetència,” ha assenyalat, “els dos tenen les seues regidories abandonades, no existeix comunicació entre tots dos i la descoordinació és manifesta, la qual cosa provoca que hàgem de patir situacions com les viscudes en l’avinguda de l’Oest o per la prohibició d’aparcar en el carril bus.”\nL’edil popular ha recordat que Grezzi ha tingut sempre molt mala relació amb la Policia Local amb diversos enfrontaments públics en les Xarxes Socials amb agents i comandaments. ”Des de la seua època com a assessor ha tingut encontronazos amb representants de la Policia Local per discutir-los les normes de circulació, o ara com a regidor quan ignora per complet o prescindeix dels seus informes per a adoptar mesures sobre mobilitat.”\nCrespo ha responsabilitzat als socialistes de la “situació d’inestabilitat i caos” que viu el tripartit. “Els socialistes sabien perfectament,” ha declarat, “amb qui estaven pactant el govern de l’Ajuntament de València,” i ha afegit que “sabien el risc que corrien i sabien que acabarien enfrontats, dividits i pugnant per tenir una mica de protagonisme davant un alcalde autoritari que els anava a aplicar l’ordene i comandament, i no els deixaria prendre decisions.”\n“Però ni al senyor Joan Calabuig ni a Sandra Gómez els van importar les conseqüències nocives per als valencians que tindria aquest pacte: van engolir i van accedir a ser marionetes de Ribó; i desafortunadament per a València, van a seguir engolint amb les excentricitats i improvisacions dels seus socis del tripartit,” ha conclòs.\n← Preseleccionades Camins al Grau\nAUGC i el SUP demanen respecte a la labor policial dels Mossos i que el seu treball quede al marge d’ideologies polítiques →\nCandidates a FFMMVV 2018 del sector Camins al Grau: Candidates a FMIV 2018: Xiqueta: María Melero Martínez Falla Duc de


2017 Noviembre | Fundació Pedagògica El Brot\n29, Noviembre, 2017 Fundació, General Cap comentari »\nEns plau comunicar-vos que la Fundació Pedagògica El Brot ha entrat a formar part de la plataforma de venda on-line Wapsi.org (https://wapsi.org/).\nWAPSI és una plataforma que permet convertir les teves compres habituals en un gest altruista, ja que gestiona que un percentatge de la teva compra sigui destinat a una de les entitats associades, sense que això et suposi cap despesa addicional.\nL’objectiu d’aquesta iniciativa és que a través de la tecnologia es promocioni la solidaritat i l’economia social.\nPer això et demanem que tinguis en compte aquesta opció de compra i destinis el teu percentatge a la Fundació Pedagògica El Brot.\nA continuació t’indiquem les passes a seguir per tal de fer les compres a través de WAPSI:\nCompres per Internet? Llavors Wapsi.org és la forma més fàcil de col·laborar amb la ONG que escullis sense que et costi més diners. Hi ha més de 240 botigues. Segur que trobes la teva!\nEl mecanisme és molt senzill. Compres al preu de sempre a la teva botiga habitual, i un percentatge es destina a l’ONG que escullis. Pots fer la teva aportació de forma anònima o registrant-te. Si et registres, per cada compra obtindràs Civis de Civiclub, per poder bescanviar per descomptes o regals d’oci i cultura.\nA Wapsi.org aposten per la col·laboració entre els compradors, les ONG i les empreses per generar valor social.\nESPEREM LA TEVA COL·LABORACIÓ I DIFUSIÓ!!\n23, Noviembre, 2017 Destacat, General Cap comentari »\nLa Fundació Pedagògica El Brot, entitat amb una llarga trajectòria en l’atenció de les dificultats especifiques d’aprenentatge, des de l’any 2012 convoca el premi anual “Maria Antònia Figuerola” de treballs de recerca històrico-geogràfica de Catalunya amb aplicació didàctica al món educatiu de primària, secundària i batxillerat.\nL’objectiu és motivar els estudiants per conèixer el nostre territori i la nostra història alhora que apropem aquests coneixements a les escoles i instituts. La data per aquest premi serà el 27 d’abril de cada any coincidint amb la festivitat de nostra senyora de Montserrat.\nCONVOCATÒRIA 2017 / 2018\nSETMANA DELS VALORS


Aprenent a educar: d’agost 2011\nDel 8 a l'11 de setembre, la ciutat de Tàrrega s'omple d'espectacle. Diferents espais i carrers s'inunden de teatre, clowns i artistes, essent la creativitat l'eix central d'aquells dies. És molt recomenable apropar-nos amb els petits i joves per passar una bona estona. Tota la informació i el programa oficial a: FIRATÀRREGA\nEtiquetes de comentaris: circ, creativitat, estiu, festes, festius, sortides, teatre\nDesprés de les vacances, ve de gust repassar les fotografies que hem anat fent aquests dies i muntar un àlbum per reviure els bons moments. Hi ha diferents empreses que tenen programes informàtics per poder elaborar llibres amb les nostres imatges, però us proposo una manera original i casolana diferent a les convencionals. Desitjo que us agradi!\n1. Fer una selecció de les fotografies que volem al nostre àlbum. Retallar-les fent una circumferència amb un got o amb un compàs.\n2. Tallar cartolines totes a la mateixa mida. En aquest cas eren de 10 (alçada) x 12 (amplada), per deixar una mica de marge per l'enquadernació.\n3. Enganxar les fotografies a les cartolines.\n4. Enquadernar les pàgines i fer una portada. Ja tenim l'àlbum fet!\na d’agost 30, 2011 3 comentaris:\nEtiquetes de comentaris: art, creativitat, fotografia, idees, vacances\nBLOC D'EN XAVI\nEn Xavi Pimas, bon company i professional, i millor persona, ha iniciat un bloc sobre esports, educació física i salut. En el BLOC D'EN XAVI podem trobar consells importants per mantenir-se en forma amb seny.\nFoto: BLOC D'EN XAVI\nEtiquetes de comentaris: alimentació, esport, salut


Igualtat confirma 11 víctimes de violència masclista el 2022\nL’última va ser la dona de 44 anys que va ser assassinada en mans de la seva exparella a Barcelona\n19 de d’abril del 2022. 17:27\nEl Ministeri d’Igualtat ha confirmat aquest dimarts que l’assassinat d’una dona de 44 anys a Barcelona el 15 d’abril passat és un nou cas de violència de gènere i eleva a 11 el nombre de víctimes mortals per aquesta xacra des de principi del 2022 i a 1.137 des que es comptabilitzen aquestes dades (2003).\nA la presó per proposar a un home matar un familiar de la seva exparella\nDes del departament que dirigeix Irene Montero han explicat també que la víctima, que tenia dues filles majors d’edat, no havia interposat cap denúncia per violència de gènere contra el presumpte agressor.\nTant la ministra, com la delegada del Govern contra la Violència de Gènere, Victoria Rosell, han expressat la seva més absoluta condemna i rebuig a aquest assassinat masclista i han traslladat tot el seu recolzament a familiars i amistats de la víctima.\nMontero i Rosell han demanat, a més, tots els esforços des de les institucions, administracions i el conjunt de la societat per arribar a temps i evitar més morts.\nEl Ministeri d’Igualtat, per mitjà de la Delegació del Govern contra la Violència de Gènere, ha recordat també que el telèfon 016, les consultes ‘online’ a través de l’‘email’ 016-online@igualdad.gob.es i el canal del WhatsApp en el número 600 000 016, segueixen funcionant amb normalitat les 24 hores, tots els dies de la setmana.\nDetingut per presumptament haver atropellat la seva exparella a Calafell\nEn aquest sentit, ha explicat que en el 016 es pot demanar assessorament sobre els recursos disponibles i els drets de les víctimes de violència de gènere, així com assessorament jurídic de 8 h a 22 h tots els dies de la setmana, amb atenció en 52 idiomes i un servei adaptat a possibles situacions de discapacitat.\nDe la mateixa manera, ha recordat que en una situació d’emergència es pot trucar al 112 o als telèfons d’emergències de la Policia Nacional (091) i de la Guàrdia Civil (062) i que, en cas que no sigui possible realitzar una trucada i davant una situació de perill, es pot utilitzar l’aplicació ALERTCOPS, des de la qual s’enviarà un senyal d’alerta a la policia amb geolocalització.\nDes d’Igualtat adverteixen que aquests mitjans d’assistència poden ser activats per la víctima i també per qualsevol persona que conegui o sospiti d’un cas de violència de gènere.


Centre d'Intrepretació del País dels Esterregalls\nCAMINADA AL VOLTANT DEL MAS RAVETLLAT\nEXTENSIÓ AL PARADOLMEN DES DEL SENDER 148\nVOLTA AL MUNICIPI\nVOLTA DE L'ERMITA DE QUADRES I EL RIU SEGRE\nVOLTA DEL MOLÍ D'OLOPTE\nComençarem la caminada a la plaça Major d’All dirigint-nos cap al torrent. El seguirem fins a desviar-nos en el segon camí que ens trobarem a la nostra esquerra (aquest és un camí rural que porta als prats anomenats “Els Bacs”). A un quilòmetre aproximadament haureu de creuar la sèquia cap a l’esquerra (aneu amb compte perquè haureu d’aixecar un fil d’un vailet que pot portar corrent), doncs esteu entrant en la finca del Mas Ravetllat ( hi pot haver bestiar pasturant). En aquest lloc, us trobareu en el punt d’unió de la ruta circular, que podeu fer tant cap a la dreta com cap a l’esquerra. Heu d’anar seguint les marques de color vermell que mostren aquest itinerari.\nUn cop arribeu davant del Mas Ravetllat, teniu l’opció d’enllaçar amb la ruta que dona la volta al Municipi pel camí vell d’Olopte o pel camí cap els Esterregalls.\nAnada i tornada des d’All:\nDurada: 1h 45 m\nRecorregut: 4,5 km\nUs proposem fer aquesta ruta com una extensió del sender 148 o bé també com una agradable caminada des d’Olopte fins el para dolmen que hi ha en el tossal d’Isòvol. Al para dolmen si pot accedir pel sender 148 tant des d’Olopte com des d’Isòvol. Nosaltres hem escollit fer-ho des d’Olopte perquè la ruta és més planera.\nHeu de seguir el traçat del sender 148 fins arribar al mirador. Uns metres abans d’arribar-hi, veureu un petit corriol a la dreta que puja al nord-est fins a dalt de la carena del Tossal. Arribareu a unes fites i continuareu uns 30 metres en direcció est encarats al Tossal d’Isòvol, fins un collet on trobareu una singular pomera. En aquest collet es despenja un replà per on heu de baixar uns 40 m en direcció nord-est fins un marge del terreny. Baixareu uns pocs metres a l’esquerra, encarats a l’oest, per trobar el para dolmen del Tossal d’Isòvol. Anada i tornada des d’Olopte:\nRecorregut: 4,6 km\nDesnivell: 105 m\nRuta circular que ens portarà a visitar els tres pobles del municipi i que ens permet fer extensions als Esterregalls, el mirador del Tossal i a les palanques de Segre.\nIniciem la caminada en la plaça d’All i ens dirigim pel camí del safareig de la Volta cap a les Guilleteres o Esterregalls. En aquest punt, podem fer una parada per visitar aquestes formacions geològiques úniques en importància en el Pirineu català. Continuem la ruta pel camí vell d’Olopte que ens porta cap aquesta població. Després de travessar Olopte comencem la baixada per la vall del riu Duran pel sender 136, que seguirem fins al poble d’Isòvol. Si voleu des d’aquí, podeu pujar fins el mirador del Tossal. La ruta segueix creuant la carretera N260 per enllaçar amb el camí de Sant Jaume que passa per l’ermita de Quadres. Un cop passada la ermita, trobareu el sender 153b que podeu agafar per fer l’extensió a les palanques de Segre. Si opteu per no desviar-vos, el camí continua fins tornar al punt d’inici.\nDurada: 3h 30 minuts\nCopyright © Centre d'Intrepretació del País dels Esterregalls 2021\nRevisió lingüística feta pel Servei Comarcal de Català de la Cerdanya, del CPNL


Empaitant l’home del sac | Eduard Ribera Empaitant l’home del sac – Eduard Ribera\nEmpaitant l’home del sac\n21 Març, 2005 Eduard Ribera Deixa un comentari\nCrec que definitivament em vaig fer gran, vull dir que em vaig convertir en allò que en diuen una persona adulta, el dia que vaig descobrir que l’home del sac té múltiples fesomies. És l’home ben vestit i afaitat, ni massa alt ni massa baix que aquest matí ha perdut diners a la borsa. És la dona que va a comprar amb la cistella i el moneder. Guaita, és allà; ara tomba per la cantonada de la barberia i creua el pas de vianants. Ha entrat a la fruiteria i compra dos quilos de taronges, unes mongetes i un enciam. També és el funcionari de l’oficina de correus que ens porta una carta certificada. De qui serà? Ens reclamen per tercera vegada aquella factura que no podem pagar… El policia…, segur que també és el policia. Amb la seva llibreta es passeja al llarg de l’avinguda multant els vehicles que no han pagat el tiquet del parquímetre, mentre a la cruïlla un xaval de disset o divuit anys amb pantalonets fins a la mitja cama i patins d’un sol carril estira el moneder a la senyora que surt de la fruiteria. O, per què no, el vell professor universitari? Assisteix regularment a un munt de congressos sempre acompanyat de la mateixa exalumna, una noia bonica, amb el nas petit, jove…\nNo, definitivament l’home del sac no s’endú els nens entremaliats que no volen anar a dormir d’hora. L’home del sac és la nostra pròpia consciència feta carn. I el sac… és la bossa que duem penjada a l’esquena, on anem abocant les nostres pors, les nostres angoixes, els nostres dubtes… És el nostre forat negre particular. Tots carreguem a les espatlles el sac de les nostres pors, des que el nostre pare ens tanca per primera vegada a la cambra fosca fins al dia que el metge ens diagnostica un mal estrany que acabarà amb nosaltres. Només aleshores, en el moment de la mort, ens alliberarem d’aquesta feixuga càrrega que al llarg de la nostra vida ens haurà modelat el caràcter. L’anirem omplint i buidant i això farà que avancem amb lleugeresa o ens entrebanquem amb mil-i-una dificultats.\n→ El concursador\n← La batalla diària


200 anys sense el baró de Maldà. Des de casa estant ...: 28 d’abril\n1797 “Dia 28 d’abril, divendres; Sant Prudencio, bisbe i confessor i Sant Vidal, màrtir. [...] I en esta, no me’n vénen ganes d’anar a la mia torre en Badalona, a no millorar-se lo temps; i los camins, tan maltractats com queden, generalment, vull dia, per causa de tantes pluges i lo tragí continuo de carros i carretes que los espatllen, contribuint-hi també en part la incúria de la gent dels pobles d’adobar lo tros de camí en los districtes de cada poble.”\n“Dia 28 d’abril [...]\nLo Tribunal de la Inquisició, com a tant zelós en procurar la conservació de la puresa del dogma i de les costums, ha fet públic, en artells a les portes de les esglésies, que no es poden comprar, baix pena d’excomunió major, les moltes obres impreses en vàries parts d’Europa, que queden prohibides per ses depravades màximes d’heretgia, d’ateisme, de llibertinatge i d’irreligió. Comprèn lo famós i abominable sínodo de Pistoia, havent manat S. M. tràurer de sos dominis totes ses obres i impressions, i fa honor a la vigilància de la Inquisició en Espanya la prohibició d’aquell, donant la mà al govern a la vigilància del Tribunal de la Fe, per destruir i aniquilar a sos enemics ab lo gloriós triümfo de la veritat.”\nDe nou hem vist des de muralla de Terra, en aquell gran hort botànic d’en Ciutadilla, arrancades les verdures per quedar en tot ell plantes medicinals.”\nAl passar, a dos quarts d’onze, pel principi del carrer del Carme, des del d’en Joglar, tirant ja amunt per dit carrer del Carme, en la capacíssima entrada i portal de Manuel Riera, fuster, treballant ab sos fills, Manuel i Francisco, i un aprenent minyó, he descobert a un galant minyó, fadrí fuster, que treballava ab xalec i en màniga de camisa, cordats los punys ab botons de plata llisos, otxavats. I sabut per ell dir-se Josep Sallent, natural de Vilafranca del Penedès [...]. A mos ulls sí que és un bonicoi xic, d’edat divuit anys, fisonomia grassa i roja, cara molt alegre i placentera.\n[He] sabut si saber tocar la trompa, i que la tocava en Vilafranca; i com la trompa sola no li donaria pocs xavos, no ha continuat la trompa, sí que lo treball de fuster, que li donarà més ganància que no la trompa. [...]\nL’aprenent natural de Martorell, sap tocar lo violí, i lo Manuel Riera, fill de Manuel Riera, l’orgue de salteri, no faltant altre que sàpigues tocar la viola per compondre sols una acadèmia de música.”\nQueden ja antenes i bastides dintre del portal major de la iglésia parroquial de Pi, pel gran arc de pedra, i així molta feina extra d’iglésies de molts mestres de cases i manobres, i també fusters que guanyen diners com sorra, i ara en lo derribo de totes les volades; no tenint-se que encomanar – com sí en temps de la guerra dels inglesos – a sant Pancraç per salut i feina, per lo que va sobrada, especialment en fàbriques, a tots los menestrals.”\nEn aquell lloc de la Rambla entre lo Col·legi Episcopal i l’antes Col·legi de Cordelles s’han fetes obres més assegurades per l’Acadèmia de Matemàtiques, Cosmografia, Astronomia i demés, a què acuden alguns minyons a aprèndrer-les, com un lo meu Po Maria.”\nCert rumor corre si haver-hi fort alvorot en París, o si ben cerca, ab los mot descontents de Bonaparte, havent-li cremat l’estàtua. A ser així, en ras fugiran d’aquí ses tropes, que ens serà un contento universal.”\n“[Dia 28 d’abril ...]\nEn la nit, lo pare Ferreres, havent portat sa flauta travessera i una guitarra no gran cosa,que hi havia faltada de cordes, han cantat, les senyores i lo pare Ferreres, no sí si també lo pare Vicenç[cbg1] , algunes cançons patriòtiques, mentres que jo dalt en ma quietud escrivia com en full de carta tot loo que en est llibre o manual tinc espiat d’esta relació fins a hora de sopar a quarts de deu, que hem estats uns vint-i-cinc a taula, i después repartir-se los que no cabien en los llits per dormir en casa Bardolet en altra casa allí cerca, ...”


Més d’un miler de muixeranguers ompliran la Plaça Major d’Algemesí dissabte en la XIX Trobada de Muixerangues – RiberaTV\nEnguany la Trobada de Muixerangues d’Algemesí arriba a la seua XIX edició amb novetats importants respecte de la participació i la programació que l’envolta\nParticiparan com a colles invitades en l’esdeveniment anual “Els Castellers de Sants i La Muixeranga de La Safor\nLa Muixeranga de La Safor, amb 15 anys d’història recent, és una colla muixeranguera que es rep a Algemesí d’una forma molt especial en tant que es troba entre les millors formacions valencianes, molt pròxima a la nostra ciutat.\nL’organització va decidir enguany continuar amb el format de l’edició anterior de manera que participaran com a convidats una colla castellera que ha aconseguit 9 altures en la temporada d’enguany i una colla muixeranguera que ha alçat 5 altures, també enguany.\nLes actuacions, com sempre, es completaran amb la Muixeranga d’Algemesí i la Nova Muixeranga d’Algemesí, organitzadores de La Trobada amb l’Ajuntament de la ciutat i l’Escola Municipal de Tabal i Dolçaina.\nLa Trobada començarà a les 19 hores a la Plaça Major aquest dissabte 16 de juny. A eixa hora, des del carrer Berca entraran a la Plaça Major “La Muixeranga d’Algemesí” seguida per “La Muixeranga de La Safor”. Simultàniament, accediran a la plaça “Els Castellers de Sants” i “La Nova Muixeranga d’Algemesí”. Tabaleters, dolçainers i grallers acompanyaran una espectacular entrada.\nLes quatre associacions actuaran en tres rondes, durant les quals alçaran tres figures diferents. Posteriorment es realitzaran els tradicionals “Pilars de Comiat” al toc de “La Muixeranga d’Algemesí”. Està previst un acte muixeranguer reivindicatiu en favor de la dona.\nEn acabar, la Corporació Municipal oferirà una recepció en l’Ajuntament on es realitzarà l’entrega d’uns records de La Trobada amb la finalitat que aquests es puguen exposar en les seus de les colles invitades.\nPer la nit, hi haurà un sopar i una festa per a totes i tots els participants, patrocinada per l’Ajuntament d’Algemesí.\nLes dues muixerangues d’Algemesí han programat diversos actes al voltant de la Trobada.\nEl mateix dissabte dia 16, a les 11:30, La Muixeranga d’Algemesí ha programat una Xerrada Col·loqui al Saló d’Actes del Casino que porta per títol “Com s’organiza una Diada Castellera, Com s’organitza una Trobada Muixeranguera” Correran a càrrec de Jordi Bertran i Quique Estrela.\nEl dia 15, la vespra de la festa, la Nova Muixeranga d’Algemesí realitzarà el II Pilar de la Vespra” Un pilar caminat de quatre altures que eixirà de la Capella i recorrerà el carrer Berca en direcció a l’Ajuntament.\nLa XIX Trobada de Muixerangues d’Algemesí serà possible gràcies a l’Ajuntament d’Algemesí, La Generalitat Valenciana, l’Escola Musical de Tabal i Dolçaina i les dues colles de la ciutat.\nMés d’un miler de muixeranguers ompliran la Plaça Major d’Algemesí dissabte en la XIX Trobada de Muixerangues added by Ribera Televisió on 13 Juny, 2018


S’obre el termini per sol·licitar el reconeixement dels 25 anys de col·legiació no consecutius | COPC - Col·legi Oficial de Psicologia de Catalunya\nEl Col·legi Oficial de Psicologia de Catalunya celebra les trajectories professionals de les persones que porten col·legiades 25 anys o més, ja sigui de manera consecutiva o no consecutiva. Per manifestar-ho, un any més, el COPC organitzarà l’acte del Patró de la psicologia (o Festa de la Psicologia a les delegacions territorials del COPC) per escenificar el reconeixement i agraïment a tots els professionals vinculats al Col·legi durant tot aquest temps. La convocatòria oficial de l’acte serà aviat; abans però, s’obre un termini per sol·licitar el reconeixement dels 25 anys de col·legiació no consecutiva.\nPer qüestions tècniques, el COPC no pot obtenir la informació relativa a les persones col·legiades que porten més de 25 anys de vinculació no consecutiva al Col·legi. Per aquest motiu, el COPC demana la vostra col·laboració per tal que li ho comuniqueu si us trobeu en aquesta situació.\nEl procediment seguirà els següents passos: en primer lloc, totes les persones col·legiades que van complir 25 anys o més de col·legiació no consecutiva al llarg de 2019, han d’adreçar per escrit la seva sol·licitud de reconeixement de 25 anys de col·legiació no consecutiva al correu electrònic secdeganat@copc.cat . El termini per enviar les sol·licituds s’estén del 9 al 24 de gener.\nInternament, es validarà la sol·licitud i la Junta de Govern del COPC aprovarà el reconeixement de la persona. Posteriorment, es comunicarà a totes les persones sol·licitants el seu reconeixement i se’ls convidarà a la celebració de l’acte del Patró o Festa de la Psicologia a la delegació territorial corresponent.\nD’altra banda, les persones col·legiades que fan 25 anys de col·legiació consecutius al llarg de 2019 no han de realitzar cap tràmit, i seran convidades aviat a l’acte que es convocarà en breu.


Demà s’obre la matrícula dels cursos del Servei Lingüístic - Notícies | Llengües URV\nEl Servei Lingüístic obre demà la matrícula dels cursos anuals i del 1r quadrimestre del 2019-20, amb una oferta variada en català, anglès, francès, italià i espanyol.\nEn el cas del català, es continua apostant per la formació virtual en tots els nivells, a través de les plataformes Moodle i Parla.cat, i es mantenen les ofertes presencials en els nivells A1, A2 i C2. També s'ofereixen cursos específics per als diversos col·lectius de la comunitat universitària (comunicació de qualitat per al PAS, tutories orals per al PDI, interculturalitat per a estudiants de mobilitat sortint, llenguatge jurídic, etc.).\nPer als idiomes, l'anglès continua protagonitzant la major part de l'oferta formativa, des del nivell A1 al C1, a més de l'oferta específica per al PAS i de cursos específics com el de redacció d'articles científics per al PDI. D'altra banda, el Servei Lingüístic ofereix els tres primers nivells de francès i d'italià, i una oferta també variada d'espanyol per a estrangers.\nAquest any acadèmic el servei lingüístic ofereix un total de 79 cursos: 46 de català, 17 d'anglès, 4 de francès, 4 d'italià i 8 d'espanyol per a estrangers.\nEtiquetes: anglès, català, cursos, espanyol, francès, italià, servei lingüístic


Conferència sobre salut i gènere per commemorar el Dia d’Acció per la Salut de les Dones: Ajuntament de Santa Coloma de Gramenet\nConferència sobre salut i gènere per commemorar el Dia d’Acció per la Salut de les Dones\n24/04/2013 Igualtat gènere\nLa xerrada "Salut i Gènere: l’actualitat d’un repte" es fa el dimarts 28 (18.00) a la Biblioteca Singuerlin- Salvador Cabré.\nEls departaments de Polítiques d’Igualtat de Gènere i de Salut Pública de l’Ajuntament de Santa Coloma de Gramenet, conjuntament amb el Consell de les Dones per la Igualtat, han organitzat la conferència “Salut i Gènere: l’actualitat d’un repte”, amb motiu de la celebració del Dia Internacional d’Acció per la Salut de les Dones.\nLa conferència anirà a càrrec de Maria de la Fuente, directora de l'Observatori IQ sobre dones, homes i la vida quotidiana (www.iqobservatori.org), i en ella s’abordaran dades i indicadors de salut local elaborades des del Servei de Salut Pública amb la col·laboració de la Diputació de Barcelona.\nAquestes dades seran analitzades en relació a la salut amb visió de gènere i tenint en compte el context social en el qual ens trobem. També es parlarà de quines conseqüències se’n poden preveure.\nL’activitat és d’entrada lliure i tindrà lloc el dia 28 de maig, a les 18 hores, a la Sala d’Actes de la Biblioteca de Singuerlin- Salvador Cabré (Plaça de la Sagrada Família s/n).\nCada 28 de maig es commemora el Dia Internacional d'Acció per la Salut de les Dones, que té el seu inici en el V Encuentro Internacional de Mujer y Salud a San José (Costa Rica) el maig de 1987, on es va fer visible la desigualtat de les dones en termes de salut. En aquest sentit, la Red de Salud de Mujeres Latinoamenricanas y del Caribe (RSMLAC) i la Xarxa Mundial de Dones pels Drets Reproductius, RMMDR, van coordinar per primera vegada l’any 1988 la Campanya per a la Prevenció de la Morbimortalidad Materna.\nEl seu principal objectiu era denunciar les altes taxes de morbiditat i mortalitat maternes existents especialment en els països menys desenvolupats per causes que es poden prevenir, i exigir dels governs polítiques i legislacions adequades per a enfrontar aquesta realitat. Des de llavors arreu del món es commemora aquest dia.


Compromís d'Esquerres per Figueres – Amb el suport dels figuerencs i figuerenques d'ICV i d'EUiA – #SomCanvi\nPublicat el 8 Novembre, 2018 per compromisxfigueres\n•\tVergés exigeix respostes clares davant un servei que ha generat factures sense control per més de 500.000€ entre 2012 i 2016\n•\tDenuncia deixadesa política i en la gestió del servei per la descoordinació de les àrees i la falta de personal\nCompromís d’Esquerres per Figueres ha reclamat avui al govern explicacions pel “forat” de més de mig milió d’euros generat pel contracte de retirada de vehicles abandonats a la via pública. Demana a més que el govern municipal assumeixi responsabilitats polítiques i “que doni la cara per explicar als figuerencs i figuerenques per quin motiu hauran de pagar 500.573,37€ euros” en concepte de dipòsit de vehicles destinats al desballestament. Així mateix, amb la intenció de rebre resposta als molts interrogants plantejats, des de Compromís s’ha presentat al registre d’entrada de l’ajuntament, aquest matí, un seguit de preguntes relacionades amb aquest servei entre els anys 2012 i 2016.\nEl regidor de Compromís, Òscar Vergés, assegura que per mitjà d’aquest contracte “ha volat mig milió d’euros de la caixa perquè no s’ha fet cap seguiment polític ni tècnic del servei, ni s’ha dotat el personal necessari pel treball requerit”. Ha assenyalat que els responsables polítics de les àrees Econòmica, Guàrdia Urbana i Recursos Humans haurien hagut d’intervenir en algun moment per aportar alguna solució. Vergés destaca que una de les possibles raons seria no haver estimat la càrrega de feina i no haver dotat del personal necessari per a realitzar-la. “Només així s’explica que un vehicle hagi pogut estar 2 anys i 5 mesos en dipòsit amb un cost de 6.449€ per a l’ajuntament”, lamenta Vergés.\nVideo de TramuntanaTV amb les declaracions del regidor de Compromís\nEl regidor de Compromís ha destacat que amb el nou contracte amb aquesta mateixa empresa, signat aquest any 2018, s’han establert condicions més favorables als interessos públics, com un major període de dipòsit, que ha passat de 5,5 mesos a 8, “i que permet ampliar els terminis per fer les gestions administratives i així declarar aquests vehicles com un residu” i alhora s’ha rebaixat el preu de dipòsit diari per vehicle, que ha passat de 5€ més IVA a 1’5€ més IVA.\nNo obstant aquestes modificacions, Vergés lamenta la deixadesa de funcions que han portat a pagar pel dipòsit de 24 vehicles 48.914€ l’any 2017, i que l’any 2016, “tot i haver pagat 9.961€, es van rebutjar factures per valor de 156.952€. Vergés demana explicacions de la situació generada i insisteix amb què “qui hagi de ser doni les explicacions pertinents i assumeixi la responsabilitat d’aquest deute acumulat”\nCompromís d’Esquerres reclama al govern “coordinació” amb els municipis propers per millorar la mobilitat a Figueres\nPublicat el 24 Setembre, 2018 per compromisxfigueres\n•\tVergés lamenta l’oportunitat perduda amb Vilafant per teixir una xarxa de carrils bici compartida\n•\tProposa recuperar la “Xarxa mediambiental de l’àrea urbana de Figueres” com a marc de debat i discusió\nCompromís d’Esquerres per Figueres ha insistit avui en la necessitat de Figueres de no demorar el debat i la presa de decisions en matèria de mobilitat urbana sostenible: “no només dins de la ciutat, també cap i des de fora”. Compromís creu que no s’ha treballat amb coordinació i en col·laboració amb els municipis propers, i que aquesta deficient relació explica part dels problemes de mobilitat de Figueres. El regidor de Compromís, Òscar Vergés, assenyala que l’evidència de que no s’ha gestionat gaire res és l’estat dels espais col·lindants i les vies de comunicació rodada amb aquests municipis, d’on destaca els carrils bici de Vilafant “que desemboquen al rec del Malpàs i a l’avinguda Maria Àngels Vayreda” en la connexió amb Figueres. Considera que cal treballar conjuntament la millora del transport públic i les connexions comunes, i trobar i implantar solucions eficients: “aquest és un debat ineludible que haurà de comptar prèviament amb la participació ciutadana per assolir un model de ciutat sostenible”\nNo obstant la necessitat de millorar la mobilitat interna de Figueres, de cara a fora de la ciutat, i amb els municipis propers, Compromís proposa prioritzar les connexions i les xarxes de transport públic per reduir la pressió de vehicles particulars al centre de Figueres. “Volem que Figueres lideri el debat i l’impuls de mesures per posar ordre al desgavell de la mobilitat. Més connexions i més freqüències d’autocar amb els municipis propers, i executar millores a la deficient xarxa de carrils bici i de carreteres que tenim avui”, afirma Vergés. Amb aquest objectiu, Vergés vol recuperar la “Xarxa mediambiental de l’àrea urbana de Figueres” com a marc de debat i decisions en matèria de mobilitat de Figueres i els municipis de l’entorn. “La Xarxa és l’espai idoni que ha de permetre discutir i trobar solucions als problemes de mobilitat que entre tots generem i que convergeixen a Figueres”\nEl regidor Òscar Vergés ha celebrat que Figueres s’hagi adherit a la Setmana Europea de la Mobilitat i que per segon any s’organitzi “una emulació” del Parking Day per conscienciar sobre l’espai públic i l’ús que en fem. “Tenim una cultura molt arrelada al cotxe particular, una comoditat individual que va en detriment del benestar comú” assegura Vergés, “i existeixen desenes de formes molt més democràtiques i saludables de compartir l’espai públic, que no destinar el 60% al cotxe particular”.\nDes de Compromís, enguany participaran en algunes de les activitats que ha organitzat l’Ajuntament, al llarg de la Setmana Europea de la Mobilitat, amb l’objectiu de reivindicar l’espai públic i el debat de la mobilitat sostenible. Indiquen que per guanyar qualitat de vida a Figueres és necessari “socialitzar l’espai públic, pacificar barris residencials i també el centre urbà -amb alternatives compatibles amb la distribució comercial- i habilitar urgentment aparcaments disuassoris”.\nEn l’àmbit de la mobilitat sostenible i la bicicleta, Compromís vol que l’Ajuntament no desaprofiti les subvencions de 20M€ que ofereix actualment la Generalitat de Catalunya, “que podrien ser útils per dotar Figueres de vies ciclistes urbanes”, remarca Vergés.\nMés informació de la “Xarxa mediambiental de l’àrea urbana de Figueres”\nFigueres, 16 de setembre de 2018\nCompromís porta al ple de Figueres un pacte per la convivència i el civisme\nPublicat el 6 Setembre, 2018 6 Setembre, 2018 per compromisxfigueres\nVol impulsar, a través d’una moció, el debat i la presa de decisions sobre la neteja, els residus i la seguretat a l’espai públic, implicant la ciutadania també en la supervisió i el seguiment de les actuacions\nVergés considera inaplaçable aquest debat “que no pot esperar ni al canvi de govern ni a que es desenvolupin els consells de districte”\nCompromís d’Esquerres per Figueres – Entesa portarà al proper ple municipal, del mes de setembre, una moció que proposa establir un pacte local per la convivència a la ciutat de Figueres i promoure el civisme, sobretot amb aquells temes que generen més queixes: brutícia, deixalles, seguretat i manteniment de l’espai públic. Aquesta moció, que es va presentar al mes d’agost, va quedar damunt la taula en la junta de portaveus, prèvia al ple municipal, davant les reticències del govern.\nAleshores, el regidor Òscar Vergés va demanar -al govern- que donés arguments i dades “que justifiquessin que Figueres no necessita debatre i impulsar un pacte local per la convivència”. En no haver obtingut cap resposta “continuem endavant, amb el contingut tal qual es presenta, sempre i quan altres grups no vulguin fer-hi aportacions per obtenir un millor pacte que pugui aprovar el ple municipal dijous que ve”, assegura Vergés, “i que s’impulsi de forma immediata si s’aprova”, un fet que considera inaplaçable “i que no pot esperar ni al canvi de govern ni a que es desenvolupin els consells de districte”.\nVergés explica que, amb aquesta moció, des de Compromís pretenen portar al ple municipal un debat creixent i cada vegada més negatiu amb la gestió municipal: la pèrdua de qualitat de vida a Figueres i la degradació de la convivència al carrer. “Avui, a Figueres es donen situacions conflictives, pròpies de compartir l’espai i fer-ne ús massa sovint de forma inadequada. Ja sigui perquè no hi ha capacitat de fer complir les ordenances o perquè no es fan campanyes de sensibilització sobre la convivència, o no es fan de la forma adequada”. En aquest sentit, a la moció es demana que es revisi i actualitzi l’ordenança de convivència ciutadana i s’impulsi un pla d’actuacions per al seu compliment.\nA més, també proposa que aquesta comissió -o l’òrgan existent que es pugui vehicular en aquest sentit- vagi lligada a la implantació dels nous serveis de recollida de residus i de neteja viària, per fer-ne seguiment i impulsant millores, conjuntament amb tècnics i polítics. “Aquesta comissió hauria d’estar oberta a altres assumptes relatius a la convivència i a l’espai públic, com la seguretat, i que avui dia no afrontem des d’una perspectiva ciutadana sinó tècnica i política únicament”, afegeix Vergés.\nPublicat el 1 Agost, 2018 per compromisxfigueres\n•\tEl regidor Òscar Vergés pregunta al govern quines mesures de mobilitat ha previst davant del nou equipament de Serveis Socials i dels cinemes Las Vegas\n•\tConsidera necessària la pacificació del trànsit i, quan es disposi de recursos, l’eixamplament de les voreres o la plataforma única fins al carrer Pere III\nEl regidor de Compromís d’Esquerres per Figueres, Òscar Vergés, ha reclamat al govern municipal que expliqui quines mesures ha impulsat per millorar la mobilitat al tram central del carrer Sant Pau de Figueres. Concretament demana solucions a la mobilitat que generaran els nous equipaments que s’estan obrint recentment en aquesta zona, les noves oficines de Serveis Socials a l’antic Bingo -i el Centre de Distribució d’Aliments al carrer Escoles- i els cinemes Las Vegas.\nPer a Vergés aquest és el moment idoni per impulsar mesures que portin a la pacificació d’aquest tram fins a l’Institut Ramon Muntaner, al carrer Pere III. Així, creu que cal aprofitar aquesta dinàmica per donar un impuls a la peatonalització del centre, i evitar conflictes futurs. En aquest sentit, Vergés afirma que “cal reduir la presència de vehicles, permetent el pas exclussivament a veïns i serveis, ja que no té sentit obrir nous equipaments i mantenir la circulació rodada”. Alhora el govern compliria amb el pla d’ampliació de voreres, pendent d’executar des de fa anys i donar compliment a l’acord amb Compromís per a l’aprovació dels pressupostos d’enguany: implantar un eix viari per a bicicletes.\nFigueres, 31 de juliol de 2018\nVolem que Figueres s’impliqui activament en l’eradicació dels plàstics lleugers\nPublicat el 4 Juliol, 2018 per compromisxfigueres\n•\tL’agrupació local regala 400 bosses de cotó orgànic al mercat de fruita i verdura per conscienciar i promoure alternatives a les bosses de nanses d’un sol ús\n•\tProposarà modificar les ordenances fiscals perquè es bonifiqui la implantació d’alternatives i altres mesures de reducció a la taxa d’escombraries\nCompromís d’Esquerres per Figueres ha reivindicat avui la implicació directa de l’ajuntament en la cerca d’alternatives a les bosses de plàstic d’un sol ús que es distribueixen a la ciutat. En el Dia Internacional sense bosses de plàstic, han instal.lat un punt informatiu a la plaça Catalunya, on han informat la gent que s’hiacostava i han distribuït gratuïtament més de 400 bosses de cotó orgànic amb el missatge “0 % plàstic”. També han muntat, gràcies a la col·laboració de Fabricants de Futur un petit taller de joguines i objectes diversos.\nDes de la formació lamenten que el govern no ha mostrat cap interès per gestionar el problema ambiental de les bosses de plàstic d’un sol ús, dins del seu àmbit de competències. Afegeixen ques’ha limitat a seguir, sense aportar res de nou, les normatives de gestió de residus. El portaveu de Compromís, Òscar Vergés, sosté que Figueres té una gran responsabilitat en la distribució d’aquest tipus de residu a nivell comarcal: “els mercats oberts i els establiments comercials, sobre tot les grans superfícies són distribuïdors directes de milers de bosses de plàstic cada dia”. Reconeix que s’han produït avenços, per iniciativa pròpia d’alguns sectors minoritaris, i també d’alguna gran superfície amb alternatives reutilitzables i materials biodegradables. “Però no és suficient fer pagar la bossa, i tot i que seria convenient prohibir-les totalment, des de l’ajuntament es podria proposar en positiu, i incentivar la implantació d’aquestes alternatives a un producte altament contaminant”.\nCompromís d’Esquerres proposarà modificar les ordenances fiscals perquè es bonifiqui tant la implantació d’alternatives, amb una reducció de la taxa d’escombraries en funció dels residus que es generin, com l’adopció d’altres mesures que vagin en la línia de reduir la seva generació i millorar-ne la gestió. Vergés considera “injust que qui més col·labora amb el reciclatge o amb la reducció de la generació d’escombraries pagui el mateix que qui no separa, i també amb la distribució de bosses de plàstic com dels embolcalls”.\nDes de Compromís recorden que van acordar amb el govern dos punts relatius als residus i la neteja viària: “vam incloure les campanyes de sensibilització sobre la correcta gestió dels residus urbans al nou plec del contracte d’escombraries, i enguany s’ha incorporat una partida de 20.000€ al pressupost per reforçar aquestes campanyes, directament des de l’ajuntament”. Vergés creu que és imprescindible millorar en matèria de prevenció i gestió“si no volem pagar molt més que la majoria de municipis de Catalunya per la brossa que generem i que, per ara, separem només al 20%. És lamentable la deixadesa dels darrers governs”\nExigim explicacions i responsabilitats polítiques per l’obertura de Las Vegas\nPublicat el 9 Juny, 2018 per compromisxfigueres\n•\tEl regidor Òscar Vergés denuncia la dilació administrativa del govern i la irresponsabilitat de permetre l’obertura d’aquest equipament privat “tot i ser conscients de que no té llicència d’activitat perquè incompleix les mesures de seguretat en cas d’incendi”\n•\t“S’ha volgut córrer massa, i per això s’estan assumint riscos innecessaris”\n•\tEl regidor lamenta que l’alcaldessa Marta Felip “es renti les mans” amb coneixement dels informes negatius dels tècnics municipals\nCompromís d’Esquerres per Figueres exigeix al govern municipal que doni les explicacions pertinents i assumeixi responsabilitats per deixadesa de funcions en l’obertura dels cinemes Las Vegas. El regidor Òscar Vergés ha denunciat que el govern de Figueres permet que un equipament privat, amb gran capacitat d’aforament, romangui obert al públic, tot i que incompleix la normativa de seguretat en la prevenció d’incendis i que, per això mateix, no disposa de llicència d’activitat.\nDes de Compromís d’Esquerres s’ha demanat, en comissió i en el ple municipal, informació dels passos que ha fet el govern en el projecte de rehabilitació dels cinemes Las Vegas. Ahir mateix, al ple de juny, el regidor Vergés va preguntar pel decret que s’havia signat el 30 de maig i que duia per assumpte: S’adverteix al titular de l’activitat que no es donen objectivament les condicions per a poder iniciar l’activitat sol·licitada de “Cinema” a l’immoble situat al carrer Sant Pau, número 44 de Figueres. Des del govern, Marta Felip no va donar explicacions i va restar importància, fins i tot, a l’assumpte del decret, tot i la insistència de Vergés. Avui divendres, Compromís ha tingut accés al document i ha pogut constatar que, tot i que s’ha elaborat un informe jurídic complementari, que corrobora les deficiències de l’equipament, el govern no ha comunicat al titular l’incompliment de les condicions per poder desenvolupar l’activitat. No obstant això, el govern està dilatant la decisió de comunicar al titular que no pot romandre obert més temps. En aquest sentit, Vergés pregunta “com és possible que se l’hagi permès reobrir quan els informes són negatius?” I també, com va demanar en comissió informativa a l’abril, “quines responsabilitats assumia el govern i l’ajuntament si succeïa algun sinistre”. Davant la laxitud del govern en el compliment de la llei, el regidor de Compromís creu que “s’ha volgut córrer massa, i per això s’estan assumint riscos innecessaris” i lamenta que l’alcaldessa Marta Felip “es renti les mans” amb coneixement dels informes negatius dels tècnics municipals.\nVergés ha recordat que “mostra d’aquesta pressa és que l’oposició encara no té coneixement dels convenis que s’han de debatre i votar” per formalitzar i regular l’ús municipal d’aquest equipament. Així mateix, aquest espai ja s’ha usat en diverses ocasions -amb llicència municipal extraordinària- des de la inauguració oficial dels cinemes i està previst que es desenvolupin algunes activitats al llarg del mes de juny.\nFigueres, 8 de juny de 2018\nCompromís d’Esquerres per Figueres demana explicacions per la gestió de les obres de la plaça Tarradellas\nPublicat el 25 Abril, 2018 per compromisxfigueres\n•\tEl regidor Òscar Vergés reclama màxima celeritat en l’execució de les actuacions que possibilitin l’accés i la mobilitat dels veïns, i més garanties en l’adjudicació d’obres municipals\nCompromís d’Esquerres per Figueres ha demanat avui al govern municipal que doni les explicacions necessàries i executi les actuacions que calguin per facilitar l’accés al veïns, i reduir les afectacions a la mobilitat del trànsit a la plaça de Josep Tarradellas. Amb motiu de l’anunci que ha fet el govern, avui divendres, sobre l’aturada i la renúncia de l’empresa que executava el Projecte d’adequació de l’itinerari de vianants de la plaça El·líptica fins a la plaça de l’Escorxador, el regidor de Compromís, Òscar Vergés, ha reclamat explicacions i solucions de forma immediata. Així mateix, també creu necessari que hi hagi majors garanties en l’adjudicació de les obres municipals i més rigor amb les garanties i requeriments de les ofertes que es presenten en els concursos públics: “ponderar l’adjudicació en funció de la millor oferta econòmica és un fracàs en moltes de les obres públiques. Necessitem altres indicadors que garanteixin una seguretat total en aquests casos, amb més controls damunt de les subcontractacions”. Vergés ha demanat màxima celeritat en la tramitació de la nova adjudicació i més rigor en les condicions del concurs que permeti finalitzar aquesta obra d’adequació a l’entrada de Figueres des de la carretera de Llançà. També reclama mesures extraordinàries per a la mobilitat dels vehicles privats, i que s’estudiï emprendre accions legals contra l’empresa adjudicatària, independentment del bloqueig de la fiança dipositada.\nCompromís d’Esquerres reclama mesures urgents per protegir l’entorn de les basses del Terrisser\nPublicat el 3 febrer, 2018 per compromisxfigueres\n•\tEl regidor Òscar Vergés denuncia l’acumulació de deixalles als accessos de les basses i proposa que s’implantin elements per evitar els abocaments i per dificultar l’accés de vehicles a tota l’àrea\n•\t“El camí és un abocador de restes de plantacions i de runes, tot i que el perímetre de les basses es troba força net”\n•\tLamenta que la falta de pluges ha assecat completament les basses\nCompromís d’Esquerres per Figueres ha reclamat avui al govern que prengui mesures urgents a l’entorn de les basses del Terrisser per evitar que es degradi. El regidor Òscar Vergés ha denunciat que el camí d’accés “és un abocador de restes de plantacions i de runes, i el perímetre de les basses es troba força net, gairebé com el vam deixar l’any passat amb la neteja de la jornada Let’s Clean Up Europe”, i ha demanat al govern que retiri les deixalles acumulades recentment.Així mateix Vergés ha proposat al govern diverses mesures per minimitzar els impactes que s’hi generen: limitar l’accés amb barreres, senyalitzar la prohibició d’activitats cinegètiques i afavorir que els abocaments es facin controladament “posant contenidors per a restes vegetals a la zona oest de Figueres”. També ha recordat que l’any passat va demanar que es realitzessin neteges periòdiques per evitar l’acumulació i la dispersió pel vent i la contaminació del medi, però creu que “la solució passa per prevenir els abocaments i limitar l’accés de vehicles”.\nAmb motiu del Dia Mundial de les Zones Humides, membres de Compromís d’Esquerres han visitat avui les basses del Terrisser amb l’objectiu de veure l’espai i valorar l’estat de conservació. El portaveu del grup municipal ha lamentat que les basses estan seques per la falta de pluges, i que s’hagi “perdut” temporalment aquest punt d’abeurament per a la fauna. “És un avís més de la greu sequera que estem patint”.\nVergés, que ahir va preguntar al ple ordinari de l’ajuntament sobre aquest espai protegit, ha manifestat que està d’acord amb què l’ajuntament l’adquireixi per a la ciutat i per a desenvolupar usos ambientals. “Fa anys que demanem la seva protecció i que es promoguin els usos pedagògics”. Vergés afirma però que “no cal esperar a ser-ne propietaris per a prendre les mínimes mesures que evitin l’acumulació de restes vegetals i de runes”. Pel que fa als cartutxos de caça, enguany se n’han trobat unes dotzenes, ben poc comparat amb els que es van recollir l’any passat. No obstant això, suggereix demanar a la Generalitat que senyalitzi que l’activitat cinegètica ja no és permesa, doncs l’any passat va modificar la normativa d’ús de l’espai i les activitats autoritzades.\nFigueres, 2 de febrer de 2018\nCompromís d’Esquerres vol una mobilitat “realment sostenible” a Figueres\nPublicat el 27 Setembre, 2017 per compromisxfigueres\n•\tConsidera que només s’ha centrat en el vehicle privat i en la pacificació parcial del centre urbà, i que no s’ha invertit en el transport públic i la promoció de la bicicleta\n•\tEl regidor proposa crear dos eixos prioritaris per a bicicletes i incrementar la flota d’autobusos per cobrir els barris perifèrics\nCompromís d’Esquerres per Figueres considera que la implantació de la mobilitat sostenible a Figueres és insuficient, i que no s’ha actuat en la línia que marquen els plans de mobilitat de la ciutat. El regidor de Compromís, Òscar Vergés, afirma que els darrers governs de la ciutat s’han centrat “exclusivament a pacificar el centre urbà, pensant només en el vehicle privat“. En aquest sentit, Vergés creu que “la política de mobilitat avança coixa, perquè ha deixat de banda el transport públic i la bicicleta“.\nPer a Vergés, a Figueres no hi ha hagut inversions ni actuacions significatives per millorar el transport públic col·lectiu, “disposem de pocs autobusos urbans, un més que fa deu anys, tenim recorreguts llargs i una baixa freqüència de pas“. De la mateixa manera, tampoc veu que s’aposti per promoure l’ús de la bicicleta i altres mitjans no contaminants, mesures que estan incloses als plans de mobilitat i considerades prioritàries. “No entenem com s’ha pogut anul·lar qualsevol inversió en el transport públic i en la bicicleta. A Figueres encara hi ha poca gent que es mogui en bicicleta dins de la ciutat, perquè es percep inseguretat per circular entre els vehicles motoritzats“. Vergés considera que compartir l’espai no és una solució vàlida, sinó “poc compromesa i que condemna els ciclistes al perill permanent o a renunciar a desplaçar-se en bicicleta“. En conseqüència, els nous usuaris de la bicicleta circulen per les voreres, on se senten més segurs que a la calçada.\nA més, ha recordat que gran part de la xarxa de carrils bici es troba fora de la ciutat i que la xarxa de transport públic no millora. Tot i això, des de Compromís es veu adequada la implantació de mesures de pacificació del trànsit al centre de la ciutat, però insuficient per als barris.\nCompromís d’Esquerres espera que des del govern s’iniciï en breu el debat de la mobilitat sostenible amb una base participativa de la ciutadania, a l’hora de decidir sobre noves mesures. Un cop es convoqui la comissió de mobilitat de l’ajuntament, des del grup municipal es defensarà la creació de dos eixos viaris amb prioritat per a les bicicletes, per tal de cobrir la ciutat d’est a oest i de nord a sud. En aquest sentit Vergés assegura que no és necessària una gran inversió, i que també és una mesura per pacificar alguns trams de la ciutat, però sobretot “per donar seguretat d’un a altre costat de la ciutat a aquelles persones que volen desplaçar-se en bicicleta i avui encara no s’atreveixen“.\nEl regidor de Compromís ha valorat les activitats de la Setmana de la Mobilitat Sostenible i Segura. Vergés assegura que ha vist una bona acollida entre els figuerencs que es van acostar i passejar pel carrer Ample, que ha estat tancat al trànsit el darrer divendres i dissabte. Així mateix, ha agraït la feina realitzada i la predisposició de l’ajuntament per fer més difusió i activitats en properes edicions.


Gossip es converteix en Topic | Internet\nPublicat en Internet el 18/10/2013 per Álex Estébanez\nMolts recordareu la polèmica sorgida amb aquesta aplicació, la problemàtica derivada del seu ús per difondre rumors amparant-se en l’anonimat. Doncs sembla que els seus creadors han decidit donar un gir a la seva imatge i el seu plantejament.\nL’atractiu de l’aplicació ara es centra en seguir temes concrets (topics), en comptes de persones (cas de Twitter), deixant de banda la rumorologia inicial. Val a dir que tots els usuaris i continguts de Gossip s’han migrat a aquesta nova aplicació i per tant cal estar vigilants amb la seva correcta utilització. Com a novetat, incorporen la identificació i etiquetatge d’usuaris amb una @, com a eina de microblogging.\nRemarcar que la voluntat d’augmentar l’edat mínima a 18 anys expressada pels seus creadors ara queda en no res i torna a ser de 14 anys (segons la seva política de privacitat), tot i que Apple la marca per a +12 anys.\nNocilla presenta el seu portal educatiu\nChiquitube, vídeos de Youtube per a menors\nEstat voluntari: "Sense cobertura"\nConcurs per fomentar l'ús responsable d'internet i les TIC


Muntador/a soldador/a maquinària | Oferta de treball Ref. GPln-133807\nMUNTADOR/A SOLDADOR/A MAQUINÀRIA\nEmpresa dedicada a la fabricació de maquinària industrial pel sector alimentari, amb presència tant en el mercat nacional com en el mercat internacional, i ubicada a la zona de la Garrotxa, formant part del seu equip de muntatge, precisa incorporar un/a\nEl perfil correspon a un/a professional amb formació mínima a nivell de FPII en Electromecànica, Mecànica i/o Electricitat, i que aporti una experiència mínima de 1-2 anys en muntatge i assemblatge de maquinària, sobretot a nivell mecànic. Es requereix aportar coneixements de mecànica, valorant-se aportar-ne d'electricitat i pneumàtica. Per altra banda, es requereix experiència en la instal•lació i posada a punt de maquinària. Pensem en una persona resolutiva, dinàmica, amb iniciativa i amb facilitat per treballar en equip.\nEn dependència directa del Responsable de Taller i el de Projectes, la persona seleccionada s'ocuparà de portar a terme el muntatge, instal•lació i posada a punt de la maquinària i dels equips industrials dissenyats i fabricats per l'empresa, segons les necessitats de cada client. El muntatge i instal•lació que portarà a terme serà sobretot a nivell mecànic (tot i que hi podran intervenir elements elèctrics i pneumàtics), desplaçant-se a casa dels clients per a la seva realització, finalitzant amb la posada a punt tant de la maquinària com dels equips; a més, també portarà a terme algunes tasques de manteniment quan els clients ho requereixin.\nEl/la candidat/a seleccionat/da s'incorporarà a una empresa consolidada en el seu sector, on tindrà l'oportunitat d'optar a un lloc de treball estable i de créixer tant personalment com professionalment.\nEl salari es concretarà durant l'entrevista. (el salari és negociable)


El VII Sopar de les Estrelles Michelin comptarà amb els cincs restauradors de la demarcació a Tarragona | Notícies :::: LLIGA CONTRA EL CÀNCER ::::\nDIUMENGE 05 DE NOVEMBRE\nEl complex educatiu de Tarragona (antiga Laboral) acollirà el VII Sopar de les Estrelles contra el càncer i la leucèmia que reuneix els restauradors amb estrella Michelin de la demarcació de Tarragona, Joan Bosch, de Can Bosch; Diego Campos, de Rincón de Diego; Fran López, del restaurant Villa el Retiro; Jeroni Castell de les Moles i Vicent Guimerà de l'Antic Molí, encapçalaran el setè sopar contra el càncer i la leucèmia que es realitzarà el pròxim divendres, 10 de novembre, a partir de les 21.30 hores.\nEls fons que es recaptin en aquest sopar es destinaran a les entitat de la Lliga Contra el Càncer de les Comarques de Tarragona i de les Terres de l'Ebre i a la Fundació Carreras Contra la Leucèmia.\nEl sopar s'ha convertit en un acte referent a la ciutat de Tarragona per a la Lliga Contra el Càncer, i la Fundació Carreras Contra la leucèmia, ja que en les anteriors edicions no només ha aconseguit atraure públic de la ciutat, sinó també de les poblacions de les comarques tarragonines i d'alguna població de fora de Catalunya. En la passada edició es va haver de limitar l'aforament a 400 persones i tot i amb això van ser 423 les que van degustar els plats elaborats pels restauradors.\nCom l'any passat, el sopar estarà servit pels voluntaris de Pax Mundo, que lliuta contra el sensellarisme a Tarragona.\nSeguint amb la dinàmica iniciada l'any passat, el sopar el conformaran 2 snakcs de benvinguda, 8 aperitius, un entrant, un plat principal, prepostre, postre i petits fours..\nAquelles persones que hi vulguin participar poden fer-ho a través de la Caixa, fent un ingrés al número de compte ES38-2100-3510-7622-0019-6217 indicant el nom o trucant per telèfon al 977 23 24 24 de la Lliga Contra el Càncer per tal de fer la reserva i abonar el tiquet a l'entrada. El preu del sopar és de 45 euros per persones i cal recordar que les taules completes són de 8 persones.\nLa Lliga Contra el Càncer de les Comarques de Tarragona i de les Terres de l'Ebre fa vint-i-tres anys que està present a la demarcació. L'entitat s'ha convertit en un referent a la demarcació de Tarragona pel que fa al suport al malalt oncològic, així com a l'assistència pisco-social des dels Grups d'Ajuda Mútua. La Lliga és un referent a nivell de país gràcies als 10 GAM distribuïts arreu de la demarcació.\nActualment, la Lliga realitza voluntariat hospitalari a l'Hospital Sant Joan de Reus, l'Hospital Joan XXIII, l'Hospital de Santa Tecla, l'Hospital del Vendrell i l'Hospital Verge de la Cinta i a l'Hospital Pius de Valls.\nActualment, l'entitat compta amb 122 delegacions, 2.500 socis i prop de 1.500 voluntaris.


Treball en plataformes digitals: noves formes de precarietat laboral 2019/03/02/apunts/01 - teixidora\n696 esdeveniments · 469 amb apunts · 124 organitzacions · 115 projectes > + sobre teixidora\nTreball en plataformes digitals: noves formes de precarietat laboral 2019/03/02/apunts/01\nOriol de Mensakas col.lectiu d'ex treballadors de Glovo o Deliveroo\nAnna Ginès - marc global\nAnna Ginès @annagines\nCita de Lukas Biewald, Crowdflower quan diu que abans d'internet era difícil contractar algú i despedir-lo quan et sembli sense que pugui reclamar res\nExemple de treball a demanda i crowdemployment. ofereixen serveis online o virtual, integrament, traducció de textos, ... amazon mecanical turk\nCarateristiques comunes, son empreses tecnològiques, ho al.legen, creen una plataforma i la lliuren als usuaris, fan una activitat d'intermediació, però diuen que no fan el servei, el servei s'articula a través d'una aplicació informatica, i es valoren segons un sistema de valoració per part dels clients, que avalua el treballador i fa que aquest pugui tenir més accés al treball en el futur.\n2. Model de negoci\nAquestes plataformes tenen un peculiar model de negoci que ha desestabilitzat el mercat de treball\nEs basa en 4 elements:\ndivideixen en microtasques\nexternalitzen d'una nova manera, el crowdsourcing, amb una convocatòria pública atrauen moltíssima gent per poder atendre a qualsevol i en qualsevol moment\nafavoreixen forma de contractació a demanda, mitjançant algoritme, la petició es trasllada al treballador encarregat de fer el servei, i aquest es contractat pel moment que ofereix el servei. No estan contractades de manera continuada sinó només en el moment just en que es contracta el servei i fins que s'acaba.\nUtilitzen treballadors formalment considerats autonoms\nAmazon mechanical Turk , ofereix Human Intelligent Tasks (HITs) que requereixen certa inteligència humana , per exemple dividir un text en frases individuals, i vendre la tasca de traduir cada una de les frases del text, una vegada traduides les torna a ajuntar\nEl 90% de les tasques tenen una retribució inferior a 10ct per hora. La mitjana que es cobra és 2$ l'hora. Hi ha tasques que duren un minut o uns segons.\nEl nom vé de l'autòmata mechanical turk, que es considera el primer robot intel.ligent que jugava a escacs i competia mundialment, el creador ensenyava les politges però no ensenyava el nan expert en escacs que posava a dins\nEl nom és molt encertat, ofereix una plataforma digital amb aparença de qualitat tecnològica però invisibilitza les persones reals mal retribuides que hi ha darrera.\nQuè aconsegueix: baixar costos salarials, resondre ràpidament a qüestions difícils de resoldre només amb tecnologia.\nEl problema jurídic més important que planteja el treball amb plataforma és si són treballadors autònoms o per compte aliena.\nLes plataformes diuen que sí; fan servir mitjans propis (bicicleta, moto, ordinador,...), decideixen en quin moment es conecten i quanta estona treballen.\nTampoc parlen de treballadors, busquen altres noms.\nEstan utilitzant la confusió que elles mateixes han creat per explotar al treballador.\nHi ha elements que les fan assimilables a formes de treball assalariat.\nS'han substituit les ordres directes i el control per formes de control algoritmic, controlant els treballadors, per exemple retribuint més als riders que es connecten més hores, o a hores de més de demanda, s'assignen més tasques als que rebutgen menys demandes\nFan un ranking dels seus "treballadors" i l'algoritme assigna les tasques millors o millor retribuides als qui tenen més punts.\nL'element central del negoci són l'app i l'algoritme.\nLes sentencies no estan donant importancia al fet que no es dona cap capacitat al treballador d'incidir de cap manera al (suposat "seu") negoci com suposats autònoms, no poden negociar els preus, no poden portar la seva propia marca\nTot i qu ela relació laboral és clara, la inspecció de treball els considera com a treballadors per compta aliena\nHi ha sentències a València, Madrid i Gijón a favor que són treballadors. Altres sentències diuen que són autònoms (casos de Glovo).\nAquest conflicte ocupa portades de diaris però esta generant precarietat laboral extrema, a més només reconeixent la precarietat laboral no millorarem la situació, perquè no tenen una jornada determinada, i per tant no tenen assegurada una retribució mínima, cal fixar-se en la jornada mínima.\nA la pràctica és el contracte de "zero hores"; prohibit en l'ordenament jurídic espanyol.\nEl moviment sindical s'ha fixat en el màxim d'hores de treball però poc en el mínim.\nLa plataforma ha aconseguit desplaçar el risc empresarial al treballador, entre servei i servei el treballador no està cobrant, si la platafomra deixa de funcionar, els que assumeixen el risc son els treballadors. En les plataformes, la plataforma té incentius de tenir quants més treballadors connectats a la plataforma, millor, i això implica que augmenta la competencia entre treballadors, i no tenen dret a vaga,..\nHi ha tres alternatives:\n- crear una figura intermitja entre treballador assalariat i l'autonom, él treballador independent, que treballa 100% dins l'empresa però té llibertat, i drets a llibetat, sindicació, negociacio col.lectiva,\n. reconeixer la relació laboral, però amb un estatut juridic propi, per exemple reconeixent el contracte d 0 hores\n- insistir que són treballadors assalariats.\nLes dues primeres són inadequades, les plataformes tenen beneficis empresarials però també poden tenir-ne socials, i la unica manera és que compleixin la normativa laboral.\nOriol Alfambra @oriocosmic, Mensakas i riders por derechos.\nAquestes empreses ataquen el mercat de treball, el missatge per captar treballadors. se tu propio jefe, trabaja cuando quieras, en la línia del neoliberalisme en un país amb un alt nivell d'atur. A través del telèfon intel.ligent arriben a persones accessibles al sistema capitalista. El que era el cortijo dels anys 50 en que el camió de l'amo arribava a la plaça del poble i el capatàs decidia qui anava a treballar i qui no. El discurs neoliberal ha calat entre treballadors molt precaris, i arriben a defensar el seu estatus de fals autònom, per això vam anar a detallar coses concretes, per exemple tenir una jornada laboral, vam fer unes demandes personals, persona per persona recollint firmes, a mà, per tenir un debat amb cada persona que parlavem, veient si s'apuntaven a la proposta que es feia. En la organització de les lluites és crucial crear aquesta relació de confiança entre treballadors. A partir de construir aquest espai vam iniciar unes vagues (Glovo i Delivero), vam acabar acomiadades, i va sorgir la idea de fer una cooperativa, això va suposar crear un software propi, és un sector amb molta demanda pel canvi en els hàbits de consum amb l'ús dels smartphone, hem començat l'activitat prestant servei de repartiment, externalitzant el servei de repartiment dels restaurants.\nSom 22 persones en nòmina (12 socis i 10 treballadores) ja no perdem diners, prestem la força de treball del repartiment. Funcionem fent torns.\nÉs una cooperativa sense anim de lucre, amb l'objectiu de tenir treball digne, això encara no ho hem aconseguit (millorar les condicions laborals).\nHem pogut començar a tenir capacitat de negociació col·lectiva al contactar amb els restaurants.\nPreguntes i aportacions del públic, respostes de les intervinents\nA l'Oriol. A Mensakas totes sou socies de treball?\nSorgeix feina de gestió de personal, hi ha molta demanda i molta oferta, fem contracte eventual de 4 mesos i a la finalització del contracte ha de ser soci de treball de la cooperativa, 25% a l'entrada i la resta a 5 anys,\nA l'Anna. Al programa de La comunificadora arriben molts projectes amb ganes de plataformitzar, en quines condicions creus que seria ètica o socialment legitim i en quins casos creus que no hauria de ser intermediadora i utilitzar drets laborals?\nAnna. Això permet diferenciar les plataformes que haurien de tenir treballadors contractats i les que podrien ser autònoms.\nNo conec cap plataforma que ho estigui fent bé, objectivament podria ser-hi\nObjectivament hauria de poder existir una plataforma que realment fes mediació posant en contacte persones amb autònoms.\nLa línia divisoria està en diferenciar la gestió de la plataforma amb la gestió del servei.\nSi la plataforma es només intermediaria pot\n- fixar formes d'accés a la prlataforma\n- fixar preu d'ús de la plataforma\n- sistema de puntuació\nPerò no pot entrar a gestionar el servei, ni el preu del servei, ni amb quines empreses es contracta o no, no pot fer servir un algoritme per assignar la feina.\nNo és així com funciona App Works? https://app.works/\nAnna. És la que té mes treballadors a espanya, on el treballador fixa el preu , no és un algoritme el que fa l'assignació. De fet a Amazon Mechanical Turk també hi ha aquesta opció, igual que Delibero, que el treballador fixi un preu i trobi la feina que encaixa.\nLa trampa és que la plataforma fa un ranking dels treballadors en base a actuacions passades, i segon el ranking et dona accés a serveis de més qualitat o no.\nEl treball autònom, si és esporàdic no obliga a cotització a la SS. Si parlem de treballadors autonoms veritables, per aquell treball estan desprotegits. La SS treballa sobre la base del salari minim, si tu ets autonom i no arribes al salari minim pots facturar, però no cotitzes.\nEn cooperatives de facturació, han estat declarades ilegals per aquesta regulació segons la qual no calia que et donessis d'alta, però hi ha un parell de sentencies que diu que l'activat és ilegal.\nTenia entès que quan un treballador autònom, tots els ingressos que fa, venen només d'una empresa aquesta estava obligada a contractar-lo.\nAnna. A espanya hi ha el Trade Treballador autonom independent, que rep la major part dels seus ingressos d'un unic client. Les sentencies que tenim a favor de Glovo, els qualifiquen de Trade. Si el relat es que glovo fa d'intermediaria, els autònoms no depenen d'una unic client, sino de milers de clients. així que la sentencia no té sentit.\nObtingut de «http://www.teixidora.net/w/index.php?title=Treball_en_plataformes_digitals:_noves_formes_de_precarietat_laboral_2019/03/02/apunts/01&oldid=8802»\nDarrera modificació de la pàgina: 4 març 2019 a les 10:19.


Enric Curto Fotografia: Foto actualitat a Catalunya - The vote in Catalonia\nLa fotografia té que estar present quan hi ha fets excepcionals. Cada imatge és una finestra que s'obre al món i és important donar-les a conèixer a través del mitjans que disposem.\nEl peu de foto, si és el cas, ha de millorar el que ja descriu la imatge. Ens ha de dir alguna cosa més. Un comentari per les fotos que us mostro pot ser:\n"Quan un Estat, fa ús partidari del poder, la força, la informació, la llei, i es nega sistemàticament a dialogar, no pot crear més que conflicte i enfrontament. Els nacionalismes exacerbats, els radicalismes religiosos, marcar diferències per motius de llengua, raça, o sexe, a tot arreu, no són més que font de problemes socials. Segur que no és fàcil! Però ens calen sistemes de poder que siguin socialment justos i governants que siguin capaços de porta-ho a terme. Cal que tinguin mires àmplies, escoltin, respectin i no ignorin les veus de tota la gent, siguin majoria o minoria. Un dirigent no pot caure en la mentida, l'engany i l'abús d'autoritat per preservar-se en el poder. Emparats amb una dubtable "justa democràcia" s'atrinxeren en discursos i idees partidistes que no ens aporten solucions. Com més concentrat està el poder més injustícies es generen".\nNo sé si és cert o no, però he sentit que hi ha una dita que s'atribueix a Albert Einstein quan argumentava sobre si l'Univers és o no infinit: "El que si sé, és que si hi ha alguna cosa infinita és l'estupidesa humana". Cal respecte i llibertat!\nEl dilema és redueix a "ser o no ser". Això passava ahir a Catalunya...\nLabels: BARCELONA, CATALUNYA, DOCUMENTAL, FOTO, OLYMPUS


BO de Shalom - Ben Fet!\nBO de Shalom és la unitat de la Fundació Privada Ilersis especialitzada en la comercialització de productes artesans i de proximitat: vins, caves, olis verges d’oliva, formatges, conserves, embotits i altres productes de qualitat com els Lots i cistelles de Nadal. La botiga física de BO de Shalom està situada a la Plaça Mossèn Jacint Verdaguer núm. 5 de Lleida\nPlaça Mossèn Jacint Verdaguer, 5, 25004, Lleida\nVins i caves, licors d’herbes, licors de fruites, vermut, aiguardents, olis i vinagres.\nSelecció de salats: formatges de cabra, d’ovella, de vaca, de búfala, embotits, pernils, patés, foies, conserves, fruits secs, plats preparats, salses i condiments.\nSelecció de dolços: mel, melmelada, torrons, xocolata, bombons, galetes…\nCaixes de fusta, lots de nadal


com conrear l’espígol, com assecar l’espígol i com infundir-la! - Bellesa | Maig 2021\nSempre he somiat amb viure en una granja. Vaig créixer al centre entre dues explotacions lacties.\nTot i això, em vaig enamorar d’un noi de ciutat. Ens vam comprometre i ara vivim en una petita ciutat rural. La meva única queixa és el nostre petit pati amb un graó molt abrupte.\ngel per als cabells resistent a casa\nTenim un jardí més gran que la majoria de la ciutat, però és un dolor per al paisatge. El desemmotllament també és una cosa que tinc poc temps amb dos nens a casa. A més, sent un jardiner una mica experimentat, vaig decidir maximitzar el nostre petit jardí incloent plantes fàcils de conrear, amb un aspecte encantador, però també funcionals.\nLa primera planta que em va venir al cap va ser l’espígol. Fa tres anys vaig plantar quatre petites plantes d’espígol que ara s’han triplicat de mida! Els tallo dos cops cada any, però trobo que produeixen de forma prolífica i bonica. També fan olor de gloriós!\nTot i això, sovint em trobo amb més lavanda del que sé amb què fer. El faig servir per refrescar la casa, com a ingredient dels meus remeis naturals de bellesa i com a embelliments de regals. Hi ha infinites possibilitats!\nbeneficis de l'arrel de gobo\nSi voleu saber cultivar lavanda, però us preocupa que no tingueu prou espai ni temps, us animo! Aquesta planta és tan fàcil de conrear com a versàtil. Espais grans, espais reduïts, terrenys difícils o fins i tot sòl: l’espígol els pot provocar tot. Sens dubte val la pena la inversió.\nCom conrear la lavanda\nTrobo que l’espígol es cultiva amb més facilitat a partir de plantes ja iniciades. Vaig optar per comprar pots de 6 ″ de plantes de lavanda anglesa. Li agrada un lloc assolellat amb un sòl ben drenat. Si trobeu que el seu sòl està humit, afegiu una mica de sorra per ajudar-la a assecar-se i a drenar-se.\nPlantació / Manteniment\nTrenqueu suaument les arrels i poseu la planta en un petit forat i, a continuació, ompliu-la de terra fins que estigueu a nivell amb la corona de la planta. Regar lleugerament però no sobreeixir l’aigua. A mesura que la planta madura (i les arrels s’aprofundeixen), serà més resistent a la sequera, però durant el primer any assegureu-vos que tingui aigua suficient.\nLa meva espígol està plantada davant de casa on el sol fa més calor. També tinc una planta a la nostra vessant inclinada que va molt bé. Cada any retallo i aprimo la planta perquè circuli l’oxigen. També tallo les branques / flors d’espígol dues vegades a l’any per afavorir el creixement.\nPer tallar les flors per assecar-se, només cal esperar a que s’obrin els cabdells. A continuació, talleu la tija a la seva base (probablement veureu un conjunt de fulles allà mateix, tallades just damunt d'elles). Les tiges poden semblar llargues, però retallant-les afavorireu el creixement.\nCom assecar la lavanda\nAprendre a assecar l’espígol és molt senzill! Després de tallar les tiges d’espígol (just abans que els rovells estiguin a punt d’obrir-se), reuniu un paquet i lligueu-hi una corda ben fort al seu voltant. Utilitzo qualsevol cadena que tinc, des de la cadena de carnisseria fins a la cinta per als paquets. Algunes persones prefereixen les bandes de goma per això, i també poden funcionar bé.\nPengeu els feixos de lavanda cap per avall en un lloc fresc i sec i fosc durant aproximadament un mes (en alguns casos això pot ser més aviat). Sabràs que està a punt quan els cabdells caiguin fàcilment de les tiges.\nCom infondre la lavanda seca\nDels molts usos de l’espígol, aquest és el meu preferit. Un oli infusionat de gemmes de lavanda acabades d'assecar fa un olor veritablement celestial. A més, és una manera excel·lent d'utilitzar els cabdells de lavanda addicionals que puguin haver caigut de les tiges.\nSeguiu aquests passos fàcils per fer un oli amb infusió de lavanda:\nOmpliu una ampolla colored de color fosc de la forma de brots de lavanda seca. (Faig servir una ampolla de vidre ambre de 4 unces.)\nAfegiu prou oli lleuger com a cobertura per assegurar-vos que no quedin capolls. Podeu triar oli d’ametlles dolces, oli de jojoba, oli d’oliva, oli d’albercoc o fins i tot oli de coco fraccionat. (Trobeu aquí aquests olis portadors.)\nDeixeu-lo asseure en un lloc càlid i assolellat durant 2-3 setmanes. (Si el contenidor està clar, el podeu col·locar dins d’una bossa de paper marró per protegir-lo de la llum solar.)\nColar l'oli en una ampolla o flascó net.\nFeu servir la vostra recepta de bricolatge preferida o com a oli de massatge preciós.\nM'encanta absolutament aquest mètode d'infusar l'oli, perquè no requereix calor i aporta un aroma tan agradable, però lleuger, de lavanda a l'oli. Trobo que un oli amb infusió de calor té sovint un aroma diferent que una infusió no escalfada.\nEn aquestes entrades es poden trobar altres maneres meravelloses d’utilitzar lavanda seca:\nCom fer un ambientador amb gel DIY\nApreneu a elaborar els vostres propis olis essencials\ncom fer una pasta de joc suau\nungles naturals perfectes\nxampú i condicionador casolans


Només és negoci si convé a les dues parts\nYou are here: Home › Català › Només és negoci si convé a les dues parts\n← Rating i scoring (2).\nSólo es negocio si conviene a las dos partes →\nSovint a les negociacions oblidem posar-nos en la “pell” de l’altra part. I no fer-ho dificulta arribar a un acord satisfactori.\nCom posar-nos en la pell de l’altra part?\nEn tota negociació hauríem de ser capaços d’avaluar el negoci des de la perspectiva de l’altra part. Hem d’analitzar quins costos i beneficis li aporten les condicions que estem intentant incloure. Per exemple, ¿Quin és el motiu de que el contrari no vulgui acceptar aquesta clàusula que per a nosaltres és important? Quin cost suposa per a ell?\nSi som capaços d’analitzar el negoci des d’ambdues perspectives, segur que arribarem a un acord satisfactori.\nDarrera revisió: 1 de juliol de 2013


L’Ajuntament de La Pobla posa en marxa un doble servei jurídic per a fomentar l’associacionisme local | tucomarca.com\nL’Ajuntament de La Pobla posa en marxa un doble servei jurídic per a fomentar l’associacionisme local\nSaved under Camp de Túria, Infraestructuras, La Comarca, La Pobla, Política, Sección, Ventana\nTags: Camp de Túria, La Pobla\nEl servei d’atenció personalitzada té com a objectiu oferir assessorament en matèria jurídica, econòmica i administrativa.\nL’Ajuntament de la Pobla de Vallbona ha anunciat l’engegada d’un servei de ‘Formació i Atenció Jurídica’ especialment orientat al teixit associatiu: d’una banda, amb ell se li oferirà assessorament jurídic, econòmic i administratiu a les entitats que ja estiguen constituïdes; per un altra, es donarà informació i orientació als col·lectius que estiguen en fase de formar-se.\nAquest servei s’ha desenvolupat dins del compromís de l’equip de govern en l’àrea de Participació Ciutadana, àmbit municipal que entén que la implicació de veïns i veïnes a través de l’associacionisme “és clau per a realitzar accions ajustades a les necessitats reals del municipi”. Segons explica l’edil responsable, Javier Descalzo, “a la Pobla de Vallbona existeix poca tradició de participació ciutadana en la presa de decisions o, fins i tot, en l’organització per a establir preferències col·lectives. Des de l’actual corporació treballem per a canviar aqueixa tendència”.\nEl servei d’atenció personalitzada té com a objectiu oferir assessorament en matèria jurídica, econòmica, administrativa, i resoldre inquietuds individuals i particulars tant per a persones ja pertanyents a associacions, com para les que es troben en els primers passos de constitució. Molts col·lectius desconeixen el procediment que ha de seguir-se, ignoren la manera en què han de fer arribar a l’administració municipal la documentació requerida o no saben actualitzar la constitució de les seues respectives juntes, a través del certificat digital. Els que donen els seus primers passos en l’associacionisme reclamen una major implicació de les institucions públiques, i aquesta és la resposta que dóna ara el govern de la Pobla de Vallbona.\nEl servei s’ha dissenyat en dos vessants; d’una banda, oferirà informació als diferents col·lectius de la localitat: així, es resoldran dubtes, s’afavorirà la interrelació entre les diferents associacions i es promouran els espais de diàleg ciutadà i l’elaboració de propostes que integren a diferents col·lectius. “Volem fomentar un canvi d’actitud: passar del ‘què hi ha del meu?’ a un ‘què hi ha del nostre?’, amb una visió més integradora, més de relació entre diferents col·lectius i amb una visió de municipi, com un conjunt”.\nEn aquest tipus d’atenció personalitzada, s’oferirà aquest servei durant tot l’any 2018, excepte els mesos de juliol i agost (sempre el segon dimecres de cada mes). L’horari de 12:00 a 14:00 hores sol·licitant cita prèvia.\nA més, hi haurà sessions formatives que tenen com a objectiu optimitzar la gestió organitzacional i financera de les associacions, de forma dinàmica i participativa. Els dies que es realitzaran els tallers i espais de diàleg veïnal, seran el segon dimecres de cada mes, des de febrer fins a desembre 2018 (excepte juliol i agost), en horari de 17.00 a 19.00 hores, i es publicarà prèviament el tema a treballar en cada d’una de les sessions.\n“Hi ha dubtes de tot tipus. Des de com es dóna d’alta una nova associació fins a l’absència d’una seu en la qual reunir-se, o dubtes per a accedir a un finançament que garantisca la sostenibilitat d’aqueix col·lectiu. En anteriors reunions, les associacions van posar en comú les seues experiències i es van ajudar entre si. Volem afavorir que aqueixa situació es mantinga, afegint un assessorament que ajude a incrementar el nombre d’associacions en el municipi. De la mateixa manera, volem que s’incrementen també les iniciatives que han d’abanderar aquests col·lectius i les propostes que desitgem que ens facen arribar”, conclou Descalzo.


La premsa menuda de Benimaclet – Catxirulo Lab\nLa Premsa Menuda de Benimaclet és un laboratori cooperatiu, una ferramenta educativa de gestió comunitària pensada per generar una xarxa de publicacions realitzades per xiquets i xiquetes en Benimaclet a partir d’un dispositiu d’impressió analògic.\nEntenem el barri com un territori pedagògic en què xiquets i xiquetes també en són protagonistes i, per tant, cal facilitar l’aparició d’espais on puguen prendre la paraula per comunicar-se, compartir, aprendre i manifestar-se lliurement.\nUn dispositiu que s’activa des de l’Escuela Meme amb la voluntat que transcendisca al mateix espai, esdevenint una ferramenta comunitària que puga ser utilitzada per col·lectius, centres educatius o entintats del barri establint una xarxa de publicacions d’infants.\nPer la posada en marxa del projecte s’organitzen unes jornades de treball obertes i s’impulsa un laboratori permanent de recerca des de la pràctica.\nLa Premsa Menuda de Benimaclet és un projecte que s’ha de construir col·lectivament i per tant la participació de veïnes i veïns és essencial.\nEl projecte està obert a la participació de totes aquelles persones interessades. En primer lloc a persones vinculades al barri (xicalla, famílies, entitats, col·lectius i escoles) i també a professionals i estudiants d’educació, art, disseny, sociologia, etc.\nEs planteja un desenvolupament per fases en què s’aniran realitzant convocatòries a la quals les persones interessades hi podran participar.\nSi teniu interés en rebre informació o per realitzar algun tipus de proposta ho podeu fer a hola@catxirulolab.org\nPerquè proposem estes tecnologies com a ferramentes pedagògiques en plena era de la comunicació digital?\nSí, és cert, ara és més fàcil que mai enviar un missatge al món. És senzill, immediat i pràcticament sense límits. Ho és per gent de quasi totes les mides i condicions. I ens preguntem: això ens fa més lliures? Això ens empodera? Això ens connecta de forma més eficaç? Estes preguntes segurament es poden respondre de forma afirmativa en alguna mesura, i no hi ha dubte que les ja famoses TIC són aquí per quedar-se i cal que aprenguem a viure amb elles. Però també tenim la seguretat que en gran mesura estes tecnologies (precisament per la seua accessibilitat, per la seua universalitat) també ens plantegen problemes que ens situen en la posició antagònica: invisibilitat, manipulació, dependència, alienació, etc.\nLa Premsa Menuda de Benimaclet proposa recuperar tecnologies, oficis i plantejaments pedagògics que poden semblar obsolets però, que ens permeten recuperar algunes actituds i valors educatius que ens confronten amb molts aspectes problemàtics de la vida contemporània. Posar en marxa un dispositiu d’impressió analògic no és una proposta nostàlgica cap a allò que és vell o exòtic. Es tracta d’establir un canal directe de connexió entre la comunitat educativa (infants, mestres, famílies, etc.) i un dels punts de partida de la nostra cultura: la impremta. L’ús de materials d’estampació i impressió, inclús per mitjà de sistemes tipogràfics, amb l’objectiu d’elaborar una publicació requerix una nova posada en valor del temps, els recursos i el treball en equip.\nAllò que mitjançant un smartphone o l’ordinador podem escriure i compartir de forma individual i immediata amb desenes, centenars, milers de persones a l’instant, pot comportar hores de treball col·lectiu amb estos processos de treball. Això ens obliga a donar un altre valor a allò que es vol dir: què volem dir? Com ho diem? Amb qui ho diem? Tot plegat, activa un seguit de valors que sumats a altres competències que es posen en joc a nivell motriu, creatiu i social, plantegen un espai pedagògic d’allò més interessant.\nEste projecte partix d’alguns aspectes de la Pedagogia Freinet que va incorporar este tipus processos als moviments de renovació pedagògica de la primera meitat del segle XX i que van tenir especial incidència en l’escola republicana a l’estat espanyol i especialment en el context de l’escola valenciana. Així doncs este és també un gest simbòlic que recupera un patrimoni pedagògic i que posa en valor la feina i la vida de moltes persones que han lluitat tots estos anys per millorar les condicions del sistema educatiu.\nL’aspecte singular d’este projecte és que situa de forma clara l’espai educatiu en un àmbit més ampli que el de la mateixa escola. Volem recuperar el potencial pedagògic de la comunitat, volem que l’escola en siga part i còmplice, però volem situar al centre a xiquets i xiquetes amb la complexitat de tot allò proper que els envolta.


Enric I. Canela » Blog Archive » La recerca biomèdica a Madrid\nLa recerca biomèdica a Madrid\n13 maig, 2007\nLlegeixo a Madrid+d que la Comunitat de Madrid ha presentat l’Estratègia de recerca sanitària de la regió. Vol potenciar els estudis en biomedicina, medicina regenerativa i estabilitzar els investigadors.\nCal competir des de Catalunya, podem ser líders, però cal que l’aposta sigui forta. L’altra dia recollia en aquest bloc el fet que les multinacionals farmacèutiques marxen de Catalunya i viatgen a Madrid. Dues raons impulsen a fer aquest trasllats, centres de decisió i centres de recerca. En centres de decisió ho tenim malament, hem de procurar que no ens passi el mateix amb la recerca.


El Consorci Besòs Tordera presenta una campanya per protegir els rius del nostre entorn | Ràdio la Llagosta\nEl Consorci Besòs Tordera presenta una campanya per protegir els rius del nostre entorn\nAhir es va presentar la campanya Els rius a les teves mans. L’acte, promogut pel Consorci Besòs Tordera, va tenir lloc ahir, Dia Mundial de l’Aigua, a la sala d’actes d’aquest ens, situat a Granollers.\nL’objectiu d’aquesta iniciativa és implicar la ciutadania en el correcte manteniment i en la preservació dels rius i els seus entorns. La campanya posa l’accent en diferents problemàtiques i actuacions, unes que fem des de casa i d’altres quan estem als entorns fluvials, que s’han d’evitar per millorar l’estat dels nostres rius.\nHàbits com llençar per les aigüeres o als inodors tovalloletes, cotons, pintures, dissolvents, olis de cuina i medicaments, entre altres, repercuteixen negativament en el funcionament de les estacions depuradores. Altres aspectes que palesa aquesta campanya són els abocaments a rius i riberes de papers, llaunes, plàstics, mobles, runes, pneumàtics i restes de poda; l’abandonament d’espècies animals invasores, com la tortuga de florida o el visó americà, i el pas de vehicles motoritzats, com motos i quads, pels camins fluvials.\nPer fer virals els conceptes claus d’aquesta campanya s’han dissenyat 9 cartells i 5 breus vídeos on es recullen totes aquestes actuacions que es fan incorrectament. Amb l’objectiu que aquests missatges, directes i senzills, arribin a tota la ciutadania s’han plantejat diverses vies, destacant l’ús de les xarxes socials. També s’ha posat en marxa un nou bloc, blog.besos-tordera.cat, des d’on es pot accedir, veure i compartir tot aquest material gràfic i audiovisual. El bloc també ofereix informació d’interès sobres altres activitats i actes organitzats pel Consorci. La campanya té com a etiqueta #elsriusalestevesmans.\nA la presentació van assistir el president del Consorci Besòs Tordera, Sergi Mingote; el vicepresident, Joan Vila; i diversos alcaldes, entre ells el de la Llagosta, Óscar Sierra. La sala d’actes del Consorci es va omplir ahir de tècnics, representants municipals i amants de la natura amb motiu de la presentació d’aquesta nova campanya.\nLa entrada El Consorci Besòs Tordera presenta una campanya per protegir els rius del nostre entorn aparece primero en 08centvint.cat.\nArticle anteriorL’Ajuntament organitza avui una xerrada sobre les clàusules terra\nProper articleXerrada informativa sobre clàusules sòl